PATVIRTINTA

Telšių lopšelio-darželio ,, Nykštukas”

 direktoriaus 2025 m. gegužės 08 d.

 įsakymu Nr. V1-36

**TELŠIŲ LOPŠELIO-DARŽELIO „NYKŠTUKAS“**

**PRIEŠMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Telšių lopšelio-darželio „Nykštukas“ (toliau – lopšelis-darželis) pareigybė - priešmokyklinio ugdymo mokytojas priskiriamas specialistų grupei

2. Pareigybės lygis – A2 (III pakopa). Kodas – 234202

3. Priešmokyklinio ugdymo pedagogo pareiginis aprašas reglamentuoja pedagogo, dirbančio

priešmokyklinėje grupėje, profesinę veiklą.

4. Priešmokyklinio ugdymo pedagogas – asmuo, priešmokyklinėje grupėje ugdantis vaikus nuo 5–6 metų.

 5. Priešmokyklinės grupės pedagogas privalo turėti aukštąjį arba aukštesnįjį išsilavinimą, būti įgijęs ikimokyklinio amžiaus vaikų auklėtojo arba (ir) pradinių klasių mokytojo kvalifikaciją ir iki 2005 m. papildomai išklausęs priešmokyklinio ugdymo kvalifikacijos tobulinimo kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas.

 6. Kitų kvalifikacijų pedagogai, šiuo metu dirbantys ir ketinantys toliau dirbti priešmokyklinėje grupėje, iki 2005 metų privalo įgyti reikalingą kvalifikaciją, suteikiančią teisę dirbti priešmokyklinio ugdymo pedagogu.

 7. Priešmokyklinio ugdymo pedagogas dirba vadovaudamasis Lietuvos Respublikos švietimo

įstatymu, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos teisės aktais, reglamentuojančiais priešmokyklinio amžiaus vaikų ugdymą.

**II SKYRIUS**

**SPECIALIEJI KVALIFIKACINIAI REIKALAVIMAI** **ŠIAS PAREIGAS EINANČIAM DARBUOTOJUI**

8. Darbuotojas, einantis šias pareigas, turi atitikti šiuos specialiuosius reikalavimus:

8.1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, mokytojo kvalifikaciją ir būti baigęs mokomąjį dalyką / ugdymo programą, atitinkančią studijų arba dalyko / pedagoginės specializacijos modulio programą;

8.2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (su pakeitimais), reikalavimus;

8.3. išmanyti pagrindinius ugdymo principus, ikimokyklinio ir priešmokyklinio amžiaus vaikų raidos ypatumus, ugdymosi formas, metodus ir priemones, jų taikymą praktikoje;

8.4. gebėti savarankiškai planuoti ugdymo procesą, rengti veiklos ataskaitas, bendrauti ir bendradarbiauti, sklandžiai ir argumentuotai dėstyti mintis raštu ir žodžiu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

9. Šias pareigas einantis darbuotojas vykdo šias funkcijas:

9.1. organizuoja priešmokyklinio amžiaus vaikų ugdymosi procesą, vadovaujantis Priešmokyklinio ugdymo bendrąja programa, norminiais dokumentais, reglamentuojančiais priešmokyklinį ugdymą Lopšelio-darželio lauko, vidaus patalpų erdvėse bei miesto socialinėse erdvėse;

9.2. sistemingai stebi ir vertina vaiko gebėjimus, kompetencijas, brandumo mokyklai lygmenį, įvairiais būdais fiksuoja vaiko pasiekimus ir pažangą, apie vaiko pasiekimus informuoja tėvus (globėjus) vadovaujantis „Ikimokyklinio ir priešmokyklinio ugdymo vaikų individualios pažangos pasiekimų vertinimo tvarkos aprašu“;

9.3. teikia pagalbą vaikams, turintiems ugdymosi sunkumų ir specialiųjų ugdymosi poreikių; prireikus inicijuoja individualių ugdymo(si) programų rengimą, dalyvauja jas rengiant;

9.4. bendradarbiauja su šeima, skatina tėvus (globėjus) dalyvauti grupės, lopšelio-darželio veikloje, derina šeimos ir lopšelio-darželio interesus, tokiu būdu didinant vaiko kokybiško ugdymo(si) galimybes;

9.5. bendradarbiauja su kitais grupėje, lopšelyje-darželyje dirbančiais specialistais (logopedu, socialiniu pedagogu, specialiuoju pedagogu, meninio ugdymo pedagogu, judesio korekcijos specialistu, visuomenės sveikatos priežiūros specialistu), teikia informaciją, pagal kompetenciją konsultuoja tėvus (globėjus), kitus lopšelyje-darželyje dirbančius specialistus priešmokyklinio amžiaus vaikų ugdymo klausimais;

9.6. bendradarbiauja su vietos bendruomene, socialiniais partneriais;

9.7. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;

9.8. tarpusavyje derina vaikų ugdymą, priežiūrą, globą;

9.9. dalyvauja lopšelio-darželio savivaldoje, kitose įstaigos veiklose: posėdžiuose, pasitarimuose, susirinkimuose, darbo grupių veikloje, lopšelio-darželio priešmokyklinio ugdymo programos rengime ir atnaujinime, įstaigos veiklos vertinime ir kt.;

9.10. inicijuoja ir/ar dalyvauja bendruose lopšelio-darželio renginiuose, projektuose, kitose veiklose;

9.11. saugo ir stiprina vaikų sveikatą, garantuoja vaikų fizinį ir psichologinį saugumą grupėje, salėje ir kitose lopšelio-darželio erdvėse, lauko žaidimų aikštelėse ir kt.;

9.12. užtikrina prasmingą ir saugų vaikų buvimą lauke: organizuoja įvairią veiklą (ekskursijas, žaidimus, darbinę veiklą), užtikrina ramios ir aktyvios veiklos kaitą, nuolatos stebi žaidžiančius vaikus;

9.13. informuoja Lopšelio-darželio administraciją apie vaiko turimas socialines ar sveikatos problemas – pastebėjus ar įtarus smurtą, prievartos, seksualinio išnaudojimo apraiškas, kitą vaiko teisių pažeidimą, informuoja lopšelio-darželio administraciją ir Vaiko teisių apsaugos skyrių;

9.14. priima vaiką į grupę ir išleidžia į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą / prašymą;

9.15. prižiūri vaikų maitinimo procesą grupėje, maisto paskirstymą pagal nustatytą normą, rūpinasi kultūringu maisto pateikimu, tobulina vaikų kultūrinius, higieninius įgūdžius;

9.16. esant paskelbtai ekstremaliai situacijai, organizuoja nuotolinį ugdymą;

9.17. Nustatyta tvarka ir terminais tikrinasi sveikatą, išklauso higienos ir pirmos pagalbos kursus;

9.18. pildo elektroninį dienyną, tvarko kitą pedagoginės veiklos dokumentaciją;

9.19. tikslingai išnaudoja skirtas nekontaktines valandas per savaitę metodinei veiklai: ugdomojo proceso planavimui, pasiruošimui kasdienei ugdomajai veiklai, dokumentacijos, susijusios su ugdymu, tvarkymui, individualių ugdymo programų rengimui, tėvų (globėjų, rūpintojų) informavimui, konsultavimui ugdymo klausimais, ugdytinių pasiekimų vertinimui, projektų rengimui, savišvietai, vidaus audito atlikimui, ugdytinių lankymuisi namuose, pasirengimui renginiams, šventėms, ugdymo priemonių kūrimui, gaminimui ir kt.;

9.20. analizuoja ir vertina savo pedagoginę veiklą, teikia siūlymus administracijai dėl ugdymo proceso ir lopšelio-darželio veiklos tobulinimo, nuolat tobulina savo kvalifikaciją.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

10. Priešmokyklinio ugdymo mokytojas turi teisę:

10.1. į atostogas, darbo užmokestį ir kitas Lietuvos Respublikos teisiniuose aktuose numatytas teises;

10.2. neatlikti darbų, atsisakyti vykdyti užduotį ar pavedimą, jei tai prieštarauja įstatymams, darbuotojų saugos ir sveikatos, gaisrinės saugos bei higienos reikalavimams, prieš tai pranešus lopšelio-darželio administracijai ir raštu pateikus atsisakymo motyvą;

10.3. teisės aktų nustatyta tvarka tobulinti ir kelti kvalifikaciją.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

11. Priešmokyklinio ugdymo mokytojas teisės aktų nustatyta tvarka atsako už:

11.2. funkcijų, išvardintų šiame pareigybės aprašyme bei lopšelio-darželio nuostatuose, atlikimą;

11.3. Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių ugdymo proceso organizavimą, lopšelio-darželio direktoriaus įsakymų vykdymą;

11.4. savo darbo kokybę bei vaikų sveikatą ir saugumą ugdymo(si) proceso metu lopšelyje-darželyje ir už jos ribų;

11.5. už emociškai saugios ugdymo(si) aplinkos lopšelyje-darželyje puoselėjimą, reagavimą į smurtą ir patyčias pagal įstaigoje nustatytą tvarką;

11.6. darbo, civilinės bei priešgaisrinės saugos taisyklių laikymąsi, higienos reikalavimų vykdymą.

12. Priešmokyklinio ugdymo mokytojas už darbo drausmės pažeidimus, savo pareigų netinkamą vykdymą atsako Lietuvos Respublikos įstatymų nustatyta tvarka.

13. Priešmokyklinio ugdymo mokytojas atskaitingas direktoriui, tiesiogiai pavaldus direktoriaus pavaduotojui ugdymui.

**VI SKYRIUS**

**PRIEŠMOKYKLINIO UGDYMO PEDAGOGO DARBO ORGANIZAVIMAS**

14. Priešmokyklinio ugdymo grupėje dirba vienas priešmokyklinio ugdymo pedagogas.

15. Priešmokyklinio ugdymo pedagogo darbo valandų norma per savaitę 36 valandos: ugdomoji veikla grupėje, šeimų konsultavimas, pasiruošimas ugdomajai veiklai, bendradarbiavimas su mokyklos bendruomene, socialiniais partneriais.

16. Mokyklos vadovas, vadovaudamasis šiuo Pavyzdiniu pareiginiu aprašu, parengia konkretų priešmokyklinio ugdymo pedagogo pareiginį aprašą, kuriame nustato valandų skaičių konkrečiai veiklai atsižvelgdamas į steigėjo patvirtintą priešmokyklinio ugdymo organizavimo modelį.

17. Priešmokyklinio ugdymo pedagogo darbas apmokamas iš dviejų šaltinių: 20 valandų išvalstybės biudžeto, skiriant tikslines dotacijas savivaldybėms ir taikant lėšų skyrimo vienam mokiniui principą, kitos, priklausomai nuo steigėjo patvirtinto priešmokyklinio ugdymo organizavimo modelio, iš steigėjo arba steigėjo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)